It wouter de mute als ma ende moboir agnesen wettige
dochter claus wile de smet geheeten vanden panhuyse
heeft op heden voir meye ende scepen van loeven
aengesproken peten vanden bossche geheete keghel voir
tvoldoen vander helcht van twee mudden iii mol rox
lijfpen staen ter voirscr agnese live van dien twee
mudden iii mol lijfpen die gtruyt weduwe des
voirs wilen vanden panhuyse ende lievrucht
de sselfs claes natuerlijck sone met scepen brieven
van loven int jair xiiii xlvi xxiiii septembr als
heffers der selver lijfpen en half opdes voirs
liebrechts natuerlijck lijf die nu aflivich es cochte
op henr pets als principael henr van daelhem en
henr de hertoge en den voirs peten vanden bossche
als borgen versueken dat de selve pet hem inde
name als bove vander helcht gelijck voe metten
achtstelle van dien drie jaen voldade en te vrede
stelde Hoepen dat hij dat sculdich wae te doene
dair tegen de voirs peter hem opponeerde seggen
bij zijne voirspreke en dragende de woirde aen hem
dat hij bij tverlove d voirscr lijfpen en tpassen der
voirscr br niet geweest en was en dat enighe
dinne staende als leven psone te dier tijt aflivich
ware versueken dat de wethouden de br te henwert
name en dinne vsaghe soet behoirde Ende ten uuytsten
dat tprotocol d selver br worde voirtbrucht en dat hij
te versueke
dat mocht sien Alsoe dat den voirs trecht virsueken
de scepen van loven ghemaent werden die wijsden
met vonnisse dat de voirscreven peter vanden
bossche gheheeten keghel met zijnen versueke
verdoelt wae cor roelofs berghen vos tybe in
scampno octobr viii